CELEX: C2005/082/52
Language: lt
Date: 2005-04-02 00:00:00
Title: Byla C-90/05 Europos Bendrijų Komisijos 2005 m. vasario 18 d. pareikštas ieškinys Liuksemburgo Didžiajai Hercogystei

2.4.2005   
            
            
               LT
            
            
               Europos Sąjungos oficialusis leidinys
            
            
               C 82/26
            
         Europos Bendrijų Komisijos 2005 m. vasario 18 d. pareikštas ieškinys Liuksemburgo Didžiajai Hercogystei
   (Byla C-90/05)
   (2005/C 82/52)
   Proceso kalba: prancūzų
   2005 m. vasario 18 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos Dimitris Triantafyllou, nurodžiusio adresą dokumentams įteikti Liuksemburge, ieškinys Liuksemburgo Didžiajai Hercogystei.
   Europos Bendrijų Komisija
   leidusi Liuksemburgo Didžiajai Hercogystei pateikti savo pastabas ir pateikusi 2004 m. liepos 7 d. aiškinamąjį raštą bei atsižvelgusi į Liuksemburgo Didžiosios Hercogystės vyriausybės atsakymą, užregistruotą Generaliniame sekretoriate 2004 m. spalio 13 d., Teisingumo Teismo prašo:
   
               1)
            
            
               pripažinti, kad nesilaikydama šešių mėnesių termino gražinti PVM apmokestinamiesiems asmenims, kurie nėra įsisteigę šalies teritorijoje, Liuksemburgo Didžioji Hercogystė neįvykdė savo įsipareigojimų pagal 1979 m. gruodžio 6 d. Tarybos aštuntosios PVM direktyvos (79/1072/EEB) (1) 7 straipsnio 4 dalį,
            
         
               2)
            
            
               priteisti iš atsakovo bylinėjimosi išlaidas.
            
         Pagrindai ir pagrindiniai argumentai
   Liuksemburgo Didžioji Hercogystė tinkamai perkėlusi direktyvą į nacionalinę teisę, praktikoje nesilaiko šešių mėnesių termino, numatyto šios direktyvos 7 straipsnio 4 dalyje dėl PVM gražinimo apmokestinamiesiems asmenims, kurie nėra įsisteigę šalies teritorijoje. Iš tikrųjų Liuksemburgo administracija PVM grąžindavo žymiai vėluodama. Be to Liuksemburgo teisės aktai nenumato delspinigių, galinčių kompensuoti dėl vėlavimo patirtą žalą.
   
      (1)  1979 m. gruodžio 6 d. Aštuntoji Tarybos direktyva 79/1072/EEB dėl valstybių narių apyvartos mokesčių įstatymų suderinimo – Pridėtinės vertės mokesčio grąžinimo apmokestinamiesiems asmenims, kurie nėra įsisteigę šalies teritorijoje, tvarka, OL L 331 1979 12 27, p. 11